钦定古今图书集成/明伦汇编/氏族典/第198卷 > 《廖用贤尚友录》 > 要离
## 钦定古今图书集成/明伦汇编/氏族典/第198卷 > 《廖用贤尚友录》 > 要离

按《吴越春秋》：吴公子光殛杀王僚，忧其子庆忌在邻
国，问计于子胥。子胥进要离，离曰：“吾诈负罪出奔，杀
妻子，且出怨言，庆忌必信。”光乃戮其妻子于市，怨言
闻于诸侯。离见庆忌于卫，言计而喜，与之俱渡江，中
流欲刺庆忌，庆忌顾而挥之，三淬其头于水中。左右
欲杀之，庆忌止之曰：“莫杀之，令还吴以旌其忠。”离至
江陵，伏剑而死。